Kamfølerbiller

Anchytarsinae
 Aploglossinae
 Areopidsiinae
 Cladotominae
 Kamfølerbiller (Ptilodactylinae)

Kamfølerbiller (Ptilodactylidae) er en gruppe av biller der de fleste, men ikke alle, artene har karakteristiske kamformede antenner. Disse billene finnes ikke naturlig i Europa, men noen arter kan forekomme i drivhus, minst én av dem også i Norge. De fleste artene lever i eller ved ferskvann, men noen er landlevende og beiter på mikroskopiske sopper.

 Utseende 
Små til middelsstore (2,5 – 16 mm), avlange biller, oversiden hårete. De fleste av artene har kamformede antenner. Hodet er nokså lite, fasettøynene er utstående med fine fasetter, uten hår. Antennene er lange, 11-leddete, trådformede, sagtakkede eller kamformede. Hos hannene har vanligvis hvert ledd en leddet sideutvekst (hos andre biller er det vanligvis ikke noe ledd mellom antenneleddet og utveksten). Brystskjoldet (pronotum) er ganske kort, bredere enn langt, omtrent trekantet i omriss sett ovenfra. Scutellum er hjerteformet med et hakk i fremkanten, noen tenner på bakkanten av pronotum griper inn i dette hakket. Dekkvingene har ofte et påfallende fargemønster. Larvene er sylindriske og hårete. De artene som lever i vann har ofte ulike slags åndetilpasninger (analgjeller, nakkroppen trukket ut til ånderør).

 Levevis 
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus. Ptilodactyla exotica, som finnes i drivhus over store deler av verden, blir regnet som en mulig skadegjører i drivhus. Man forsøker å begrense den videre utbredelsen til denne billen ved hjelp av kontroll av planteimport, karantenerestriksjoner etc. Det er uklart hvor denne billen opprinnelig stammer fra, men den er funnet frittlevende på Mauritius og Réunion i Det indiske hav.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien kamfølerbiller, Ptilodactylidae Laporte de Castelnau, 1836
 Slekten †Aphebodactyla Chatzimanolis, Cashion, Engel & Falin, 2012
 Slekten †Ptilodactyloides Motschulsky, 1856
 Underfamilien Anchytarsinae
 Slekten Anchycteis Horn, 1880
 Slekten Anchytarsus Guérin-Méneville, 1843
 Slekten Byrrocryptus Broun, 1893
 Slekten Daemon Laporte de Castelnau, 1836
 Slekten †Electrolichas Alekseev & Jäch, 2016
 Slekten Epilichas White, 1859
 Slekten Octoglossa Guérin-Méneville, 1843
 Slekten Pseudoepilichas Armstrong & Nakane, 1956
 Slekten Therius Guérin-Méneville, 1849
 Underfamilien Aploglossinae
 Slekten Aploglossa Guérin-Méneville, 1849
 Slekten Bradytoma Guérin-Méneville, 1843
 Slekten Telon Champion, 1897
 Underfamilien Areopidsiinae
 Slekten Araeopidius Cockerell, 1906
 Underfamilien Cladotominae
 Slekten Austrolichas Lawrence & Stribling, 1992
 Slekten Cladotoma Westwood, 1837
 Slekten Drupeus Lewis, 1895
 Slekten Hovactyla Fairmaire, 1901
 Slekten Lycomimodes Lawrence & Slipinski, 2013
 Slekten Paralichus White, 1859
 Slekten Pseudocladotoma Pic, 1918
 Underfamilien Kamfølerbiller (Ptilodactylinae)
 Slekten Chelonariomorphus Pic, 1916
 Slekten Falsotherius Pic, 1913
 Slekten Lachnodactyla Champion, 1897
 Slekten Lomechon Wasmann, 1897
 Slekten Pherocladus Fairmaire, 1891
 Slekten Ptilodactyla Illiger, 1807
 Ptilodactyla exotica Chapin, 1927 – i drivhus, også i Norge
 Ptilodactyla nitens Laporte de Castelnau, 1840 – i drivhus, funnet i Finland
 Ptilodactyla caudata  – nordamerikansk art
 Slekten Stirophora Champion, 1897
 Slekten Valoka Deléve, 1972

 Referanser 

 Eksterne lenker 

 Bilder:
 Ptilodactyla caudata: 
 Ptilodactyla exotica: 
 Telon sp.: 
 Ptilodactyla, larve: 

Kategori:Biller

Kategori:Biller formelt beskrevet i 1836
Kategori:Dyr formelt beskrevet av Francis de Laporte de Castelnau